ভারতরত্ন
কয়েকজনের ক্ষেত্রে আন্তর্জাতিক খ্যাতি অর্জনের পরে তাঁদের ভারতরত্ন প্রদান করার জন্য সরকারের সমালোচনা করা হয়েছে। উদাহরণস্বরূপ বলা যায়, ১৯৭৯ সালে মাদার টেরিজা নোবেল শান্তি পুরস্কার অর্জন করলে ১৯৮০ সালে তাঁকে ভারতরত্ন দেওয়া হয়। আবার ১৯৯২ সালে সত্যজিৎ রায় অস্কার পুরস্কার পাওয়ার পর ভারতরত্ন পান। আবার ১৯৯৮ সালে অমর্ত্য সেন অর্থনীতিতে নোবেল পুরস্কার পাওয়ার পর ১৯৯৯ সালে ভারতরত্ন পেয়েছিলেন। তৎকালীন রাষ্ট্রপতি কে. আর. নারায়ানান তদনীন্তন প্রধানমন্ত্রী অটলবিহারী বাজপেয়ীর কাছে অমর্ত্য সেনের নাম ভারতরত্ন সম্মানের জন্য সুপারিশ করেছিলেন। প্রধানমন্ত্রী বাজপেয়ী তাঁর সুপারিশ মেনে নেন।
জেরাল্ডিন পেজ
পেজের মঞ্চে কাজের স্বীকৃতি হিসেবে ১৯৭৯ সালে আমেরিকান থিয়েটার হল অব ফেমে তার নাম অন্তর্ভুক্ত করা হয়। ১৯৮২ সালে তিনি "আইনেস অব গড" মঞ্চনাটকে তার কাজের জন্য শ্রেষ্ঠ অভিনেত্রী বিভাগে তার তৃতীয় টনি পুরস্কারের মনোনয়ন লাভ করেন। এই দশকে "দ্য পোপ অব গ্রিনউইচ ভিলেজ" (১৯৮৪) চলচ্চিত্রের জন্য তিনি তার ষষ্ঠ ও "দ্য ট্রিপ টু বাউন্টিফুল" (১৯৮৫) চলচ্চিত্রের জন্য সপ্তম একাডেমি পুরস্কারের মনোনয়ন লাভ করেন, এবং দ্বিতীয় চলচ্চিত্রটির জন্য তিনি শ্রেষ্ঠ অভিনেত্রী বিভাগে তার প্রথম ও একমাত্র একাডেমি পুরস্কার অর্জন করেন। ১৯৮৭ সালে তিনি ব্রডওয়ে মঞ্চে "ব্লিথ স্পিরিট" নাটক চলাকালীন নিউ ইয়র্ক সিটিতে মারা যান, তিনি তার এই কাজের জন্য চতুর্থবারের মত টনি পুরস্কারে মনোনীত হন।